Aino Bāliņa-Karmo

Aino Bāliņa-Karmo (dzimusi Lehmusa (); dzimusi , mirusi ) bija Latvijas igauņu džeza un popmūzikas dziedātāja. Lielākos panākumus guva 20. gadsimta 50. un 60. gados, uzstājoties kopā ar Rīgas estrādes orķestri.

 Dzīves gājums 
Dzimusi kā Aino Lehmusa () 1935. gada 3. maijā Tallinā.Tõnso, Vello. Sünnipäevade kalender — Eesti Entsüklopeediakirjastus, 1996 — P. 68 — , 9785899000881 Studēja Tallinas Pedagoģiskajā institūtā, aizrāvās ar baletu un mākslas vingrošanu. Dziedāja Tallinas studentu džeza ansamblī "Integrālis". 1955. gadā apprecējās ar latviešu pianistu Ermenu Bāliņu un pēc meitas Ilonas, vēlākās dziedātājas un ierēdnes, piedzimšanas pārcēlās uz dzīvi Rīgā.

Pēc Rīgas estrādes orķestra (REO) dibināšanas Ringolda Ores un Egila Švarca vadībā viņa kļuva par vienu no tā solistēm, dziedāja latviešu, krievu, igauņu un angļu valodās. Pateicoties unikālajam balss tembram un izpildījuma manierei, ar lieliem panākumiem izpildīja dziesmas no Ellas Ficdžeraldas repertuāra, piemēram, Džordža Šīringa (Shearing) "Putnu zemes šūpuļdziesmu" (Lullaby Of Birdland). Kopā ar orķestri daudz koncertēja bijušās PSRS pilsētās.

Neilgi pēc tam, kad 1964. gadā par REO maksliniecisko vadītāju kļuva Raimonds Pauls, Aino Bāliņa pārcēlās uz Maskavu, kur bija soliste Oļega Lundstrēma džeza orķestrī. 1970. gados viņa atgriezās Rīgā, dziedāja Jūrmalas restorānā "Jūras pērle", bet 1976. gadā aizbrauca uz Igauniju, kur dziedāja kopā ar Tallinas Filharmonijas orķestri.lsm.lv, Dziedātājai Aino Bāliņai - 80!

Mirusi 2023. gada 31. maijā. Apbedīta 6.jūnijā Tallinas Smilšu kapos (Liiva kalmistu) blakus vīram Helduram.

 Pazīstamākās dziesmas 
 "Pavasara dziesmiņa" (Ringolds Ore, 1957)
 "Kam gaidi, mans draugs" (Raimonds Pauls, 1958)
 "Lelle" (1970, La Bambola)
 "Saules dimanti" (Alnis Zaķis, 1971)
 "Jau krastu balti sniegi klāj ..."
 "Janušeks"
 "Palīdzi man, Buratīno" 
 The Shadow Of Your Smile 
 Somewhere no "Vestsaidas stāsta"
 Слезинки 

 Atsauces 

Kategorija:1935. gadā dzimušie
Kategorija:2023. gadā mirušie
Kategorija:Igauņu dziedātāji
Kategorija:Latvijas igauņi
Kategorija:PSRS dziedātāji